Pécs-Baranyai Kereskedelmi és Iparkamara

Vevőszerző reklámszövegek és a sikeres honlap titka - KamarAAkadémia képzése
2019-11-12 13:00 - 17:00 (Europe/Helsinki) | Pécsi Kereskedelmi Központ
Hogyan szólítsuk meg a potenciális vevőinket? Hogyan jelenjünk meg az interneten kisvállalkozóként? Milyen elemekből áll az a weblap, ami garantáltan vonzza a vevőket? Szilágyi Tímea reklámszövegíró, marketing tanácsadó bevezeti a résztvevőket a hatékony, vevőszerző szövegek világába.

A képzés célja:
A résztvevők számára bemutatni, hogy mi kerüljön egy szórólapra, kiadványra, milyen elemekből álljon egy cégismertető, egy honlap. Az előadó ötleteket és javaslatokat mutat be, egy honlap megfelelő felépítésére, tartalomépítésére.
A résztvevők műhelygyakorlat keretén belül megismerkedhetnek a marketing egyik legfontosabb területével, a szövegírással, hiszen csak tudatosan megírt marketing szöveggel lesz hatásos a legtöbb marketing eszköz. A jelentkezők bepillantást nyerhetnek továbbá arról, hogy milyen tényezők állnak a sikeres honlap hátterében:

milyen tipikus hibák hátráltatják az eredményességet?
megtudhatják, hogyan tudják átalakítani a saját honlapjukat úgy, hogy az népszerű legyen?
új honlap esetén képet kaphatnak arról, hogyan kell felépíteni egy hatásos weblapot.

A képzés választ ad a mai vállalkozók kérdéseire, mint például:

Hogyan lehet kitűnni a versenytársak közül a mai világban?
Milyen eszközöket használjak annak érdekében, hogy a vevők szaladjanak utánam, és ne én utánuk?
Hogyan tudom megfogalmazni úgy a tevékenységemet a vevő számára, hogy az megértse azt, és szimpatikus legyen a számára?

Az előadó 15 éves szakmai múlttal rendelkezik a kkv marketing területén. Számos cégnek segített már honlapátalakításban, pozícionálásban, brandépítésben valamint abban, hogy a marketing tevékenységük által sikeresebbek, eredményesebbek legyenek.
Képzés célcsoportja:

kis és középvállalatok vezetői,
induló vállalkozások vezetői,
egyéni vállalkozók.

Tematika, tartalom:
Az előző évek tapasztalata és igénye alapján a képzésbe több műhelygyakorlat került beépítésre. A résztvevőknek, minden témakör után van lehetőségük gyakorlatban is elsajátítani az előadásban hallottakat.

A kisvállalati marketing szemlélet bemutatása és gyakorlati példákon keresztül való ismertetése.
Műhelygyakorlat: Hogyan mutasd be a cégedet 1 percben?
Marketing szövegírás alapjai. Hogyan írj szöveget a vevőidnek, és hogyan a Google-nek?
Műhelygyakorlat: online hirdetés, szórólap szövegírási technikák elsajátítása, gyakorlása, szövegátalakítás
A sikeres honlap titka. Hasznos építőkockák az eredményes weblaphoz. 5 elem, ami nem hiányozhat a webáruházadból.
Műhelygyakorlat:online cikkírás

Képzés helyszíne: Pécsi Kereskedelmi Központ, Majrossy I. u. 36. RIC -terem, alagsor
Képzés ideje: november 12. 13:00-16:30
Képzési idő:
4 x 45 perc
Jelentkezési határidő: november 1.
A jelentkezéseket a beérkezés sorrendjében tudjuk elfogadni.

A regisztráció lezárult.

Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából. A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz, pogácsa) tartalmaz.

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Ototex Roadshow Pécsett
2019-11-12 10:00 - 15:00 | Pécsi Kereskedelmi Központ
Az Ototex Kft. roadshow keretén belül 2019. november 12. (kedd) 10.00-15.00 óráig rendezvényt tart Pécsett, a Pécs-Baranyai Kereskedelmi és Iparkamara székházában.

A cég munkaruha szövetek forgalmazásával foglalkozik, a rendezvényre invitált partnereik varrodával rendelkeznek akik a kész ruhákat gyártják.
A road show időpontja és helyszíne:
2019. november 12. kedd 10.00 órai kezdettel
Pécs-Baranyai Kereskedelmi és Iparkamara (7625 Pécs, Majorossy Imre utca 36.)
Elő-regisztráció 2019. november 08-ig az ertekesites@otoex.hu e-mail címen.
PROGRAM:
10.00 – 10.30 Vendégváró
10.30 – 10.40 Köszöntő, az OTO-TEX Roadshow indítása
Orosz József, ügyvezető
10.40 – 10.55 Az OTO-TEX jelene és jövője
Előadó: Hajzer Károlyné, ügyvezető
11.00 – 11.15 #NEESSLE
Előadó: Bogos Csaba, Gazek Safety Expert Kft.
Pécs-Baranyai Kereskedelmi és Iparkamara
munkavédelmi klub elnöke
11.15 – 11.30 Aktualitások a szakképzésben
Előadó: Rittlinger Zoltán, főigazgató
Pécsi Szakképzési Centrum
11.30 – 12.00 Magyar Talléros pálinka kóstoló, XIXO alkoholmentes kóstoló
12.00 – 13.00 Svédasztalos ebéd
13.00 – 15.00 OTO-TEX Piactér (Meglepetés programok)
Kötetlen beszélgetések
Rendezvényi kedvezmény:
Ezen a napon személyesen vagy akár e-mailben leadott legalább 1 vég vásárlása esetén 10%-os rendezvényi jóváírást adnak az árból. Ez a jóváírás a személyes regisztrációtól és a mennyiségtől független.
OTO-TEX ROADSHOW PÉCSI ÁLLOMÁS Meghívója valamint a 10%-OS RENDEZVÉNYI JÓVÁÍRÁS letöltése: Roadshow Pécs

A pályázatok utolsó nagy rohama
2019-11-07 09:30 - 13:30 | Pécsi Kereskedelmi Központ
2019-ben befejeződik az EU-pályázati ciklus. Nagyon erős őszi, év végi hajrá várható. Minden forintot ki kell osztani, mert különben elveszítjük. Van még bőven a vissza nem térítendőkből is. Az NHP hitelprogramoknál is könnyítettek a feltételeken. Van mire költeni a pénzt! A források megszerzésének feltételeiről első kézből, személyes konzultációs lehetőséggel mindent megtudhat Pécsett, a Pénz, de honnan? roadshow Dél-Dunántúl Régió kkv-döntéshozóinak rendezendő konferenciáján.
Pénz, de honnan?
Pécs, november 7.
A Piac & Profit konferencia ingyenes!
Csak regisztrálnia kell.
Részletes program és regisztráció:
https://piacesprofit.hu/konferenciakozpont/penz-de-honnan-31/
meghívó

Agro, IT, textil, vállalkozásfejlesztés – női szemszögből
2019-11-06 12:00 - 21:00 | Mihajlo Pupin Institute, Volgina 15., Belgrád, 11060, Szerbia
Az Enterprise Europe Network 3. alkalommal szervez nemzetközi üzletember találkozót középpontban a női vállalkozókkal és vállalkozásokkal.

A rendezvény keretében kerül sor az év női vállalkozója díj „Success Flower” átadására a Szerb Üzletasszonyok Szövetsége szervezésében.
A résztvevőknek lehetősége van egy – ingyenes – profil létrehozására a rendezvény honlapján, ahol megtekinthetik a többi résztvevő adatlapját is, ami alapján a számukra érdekesnek és ígéretesnek tűnő feleknél időpontot kérhetnek az üzleti találkozóhoz.

Az üzletember találkozón a részvétel ingyenes, de előzetes regisztrációhoz kötött. A kiutazás és szállás önköltséges, és önállóan szervezendő.
REGISZTRÁCIÓ
Jelentkezési határidő: 2019. október 27.
További információért keresse az Enterprise Europe Network pécsi irodáját:
e-mail: eenpecs@pbkik.hu

Nyitott egyetem: ismeret-tudás-műveltség
2019-11-05 18:00 - 20:00 | PTE KPVK aula, Szántó Kovács János u. 1/B, Pécs, Baranya, 7633, Magyarország
A Pécsi Tudományegyetem Nyitott Egyetem című programsorozatának novemberi előadására november 5-én kerül sor.
Előadók:
Dr. Szerb László – Mérés a tudományban – a világos és a sötét oldal
Dr. Rideg András – Légy a magad ura: milyen egy modern vállalkozás?
Az előadás időpontja:

november 5. 18 óra

Helyszín: PTE KPVK aula (Pécs, Szántó Kovács János u. 1/B.)
Az előadás ingyenes.

MI megoldások a gyártási folyamatokban
2019-11-05 10:00 - 16:00 | Osztrák Kutatásfejelsztési Ügynökség, Sensengasse 1, Bécs, 1090, Ausztria
Az Osztrák Kutatásfejlesztési Ügynökség (FFG) és Enterprise Europe Network társszervezésében nemzetközi üzletember találkozót rendeznek Bécsben, bemutatva a legújabb technológiákat, trendeket, lehetőséget adva együttműködések, közös projektek kialakítására és üzleti partnerkeresésre.

Nem újdonság, hogy a mesterséges intelligencia azon technológiák egyike, ami gyökeres változást, folyamatos innovációt eredményez többek között a gyártási folyamatokban, éppen ezért érdemes megismerni a legújabb fejlesztéseket, gyakorlati megoldásokat és személyesen találkozni az ezen a területen dolgozó szakemberekkel, felvenni a kapcsolatot a különböző cégekkel, kutatóintézetekkel, szervezetekkel.
Témák:

előrejelző elemzés
előrejelző karbantartás
automatizált minőség-ellenőrzés
automatizált tervezés
ember-robot együttműködés
javított ellátási lánc menedzsment
fogyasztói kereslet előrejelzése

Az üzletember találkozón a részvétel ingyenes, de előzetes regisztrációhoz kötött, a kongresszusra a belépőt külön kell megváltani. A kiutazás és szállás önköltséges, és önállóan szervezendő.
REGISZTRÁCIÓ
Jelentkezési határidő: 2019. november 03.
Helyszín: 1090 Bécs, Sensengasse 1 , Ausztria
További információért keresse az Enterprise Europe Network pécsi irodáját:
e-mail: eenpecs@pbkik.hu

Munkahelyi biztonság és egészségvédelmi fórum – Németország
2019-11-05 - 2019-11-08 | Düsseldorf, Németország, Németország
2019. november 5-8 között kerül megrendezésre Düsseldorfban, Németországban a legnagyobb nemzetközi munkahelyi biztonság és egészségvédelmi kereskedelmi fórum.

Az A+A vállalat által szervezett kongresszus a munkahelyi egészségvédelem és biztonság területén tevékenykedők számára olyan meghatározó esemény, melyen a piaci szereplők az ipar, a kereskedelem és a kiskereskedelem, az adminisztráció, az irányelvek és a tudomány szakértőivel tapasztalatokat cserélhetnek, különböző megoldásokat ismerhetnek meg.

Az esemény fő témakörei:
· A munka jövője
· Egészségügyi és biztonsági irányelvek: nemzeti és nemzetközi szinten
· Szakmák, iparágak, hálózatok
· Technológiai és munkavédelmi törvények
· Munkahelyi egészség – készségek, viselkedés, erőforrások
· A munka és a munkaidő megszervezése
· Munkahelyi egészség és munkahelyi biztonság
· Új eszközök és munkamódszerek

Jegyárak:
Elővételes jegy (1919.10.17-ig) 295,00 €
Teljes árú jegy a konferencia időtartamára: 320,00 €
Napijegyek 155,00 €
Félnapos jegy 80,00 €
Teljes konferencia időtartamára diákok számára: 50,00 €
Napijegy diákok számára: 30,00 €

További információ, valamint a részletes program az alábbi linken található: https://www.aplusa-online.com/
Érdeklődését kérjük szíveskedjen a PBKIK Munkavédelmi klub számára is jelezni Biró Sarolta klubtitkár részére az sbiro@pbkik.hu e-mail címen.
Minimum 15 fő jelentkező esetén a kamara összeszervezi a konferenciára történő közös kiutazást.

Üzleti delegáció Dohába
2019-11-04 - 2019-11-08 | Doha, Katar
A 2,6 millió lakosú és 11437 km² kiterjedésű Katar ma a világ egyik leggazdagabb állama. Fejlettségét az ország nagy részben a szénhidrogének kiemelkedő mennyiségének köszönheti; Irán és Oroszország után itt található a világ harmadik legnagyobb kiterjedésű földgázlelőhelye. Katar, amellyel szemben 2017 nyarán több térségbeli állam gazdasági (szárazföldi, légi és tengeri) blokádot vezetett be, mára jóval önellátóbbá vált, mint amilyen korábban volt. A siker egyik tényezője, hogy az ország egyre nyitottabb az új kereskedelmi partnerek felkutatására a belföldi áruellátásuk biztosításához.

Célcsoport
Katar és az Öböl-térség iránt érdeklődő exportorientált és innovatív cégprofilú vállalkozások, melyek főként az alábbi területeken tevékenykednek:

IT (hálózati megoldások, rendszer/létesítményüzemeltetés, cybersecurity, digitális infrastruktúra, stb.),
Infrastruktúra (különösen közlekedés és sport tekintetében),
Környezetvédelem (beleértve a hulladékkezelést is),
Vízügy (szennyvízkezeléstől az öntözési technológiákig).

Tervezett programok

Üzleti találkozók a Katari Kereskedelmi és Iparkamaránál, valamint a Katari Üzletember Szövetségnél
Részvétel a Silk Road kiállításon (ICT, közlekedési szektorban tevékenykedő vállalatok számára)
Látogatás a Katari Fejlesztési Bankban
Látogatás a Katari Pénzügyi Központban (Qatar Financial Center)

A megfelelő mennyiségű és minőségű üzleti partnerek felkutatása a külföldi partnereink felelőssége, erre vonatkozólag az MKIK nem tud garanciát vállalni. A kamarák mindent megtesznek a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra.

A tervezett szakmai program.

Miért érdemes részt venni?

ingyenes részvétel a szakmai programokon
tájékozódási lehetőség a Nagykövetség munkatársaival Katar gazdasági és üzleti környezetéről, a magyar-katari gazdasági együttműködési lehetőségekről

tárgyalási lehetőség potenciális üzleti partnerekkel

Szervezők
A Magyar Kereskedelmi Iparkamara a Dohai Nagykövetséggel együttműködve a helyi kamarai és üzleti partnerek támogatásával.

A szakmai programok nyelve angol.

Jelentkezési határidő: 2019. augusztus 30.

Jelentkezés és bővebb információ:
Az utazással, szállással kapcsolatos információk csatoltan találhatóak.
A jelentkezéshez az alábbiakban felsorolt 3 dokumentumot kitöltve, 2019. augusztus 30-ig a babak.peter@mkik.hu e-mailen:

jelentkezési lap a szállásigény és a kiutazás módjának megjelölésével,
angol nyelvű cégprofil
aláírt adatkezelési és hozzájáruló nyilatkozat

A jelentkezést csak a 3 melléklet együttes megküldésével lehetséges.

Az üzleti delegáció minimum 10 fő érdeklődése esetén valósul meg, ezért kérjük, hogy foglalásukat csak visszajelzésünket követően véglegesítsék.

Kapcsolattartó: Babák Péter, babak.peter@mkik.hu, tel: +36 1 474 5131

IoT nemzetközi üzletember-találkozó Spanyolországban
2019-10-29 - 2019-10-31 | L’Hospitalet de Llobregat, Av. Joan Carles I, 64, Barcelona, 08908, Spanyolország
A rendezvény a három digitális átalakítási technológiára (IoT, AI és Blockchain), valamint annak befolyására és lábnyomára koncentrál a következő területeken: gyártás, energia és közművek, közlekedés, egészségügy, épületek és infrastruktúra, kiskereskedelem és mezőgazdaság.

Az üzletember-találkozót a IoT Solutions World Congress (2019. október 29-31.) keretein belül rendezik meg.

Három fő pillére az eseménynek:

20 perces üzleti tárgyalások
kétperces cégbemutatkozó előadások
finanszírozási lehetőségek

A részvétel ingyenes.
Program
További információ és regisztráció a rendezvény hivatalos honlapján.

Magyar-ománi gazdasági fórum és üzletember-találkozó
2019-10-28 14:00 - 17:00 | Hotel President Budapest, Prága terem, 1054 Budapest, Hold u. 3-5., Budapest
Időpont: 2019.október 28., hétfő14.00 óra
Helyszín: President Hotel1054 Budapest, Hold utca 3-5

Előzetes program
13.30-14.00 Regisztráció
14.00-14.15 Köszöntők
Dr. Parragh László,elnök, Magyar Kereskedelmiés Iparkamara
Qais bin Mohammed al Yousef,elnök, Ománi Kereskedelmi és Iparkamara
Őexc. Yousuf bin Ahmed bin Hamad Al Jabri, nagykövet, az Ománi Szultánság Nagykövetsége, Bécs (felkérés alatt)
14.15-14.35 A magyar-ománi kétoldalú gazdasági kapcsolatok alakulása
Gőbel Adrienn, osztályvezető, Külgazdasági és Külügyminisztérium
14.35-14.55 Befektetési lehetőségek Magyarországon
Ésik Róbert,elnök, Nemzeti Befektetési Ügynökség (HIPA) (felkérés alatt)
14.55-15.20 Befektetési lehetőségek Ománban
Az Ománi Kereskedelmi és Iparkamara előadása
15.20-15.30 Kérdések és válaszok
15.30-17.00 Networking kávészünet és üzletember-találkozók

A rendezvény nyelve az angol, tolmácsolás nem biztosított.
A részvétel ingyenes, de előzetes online regisztrációhoz kötött.
Jelentkezési határidő: 2019. október 25.,péntek, 19:00 óra

További információ: MKIK Nemzetközi igazgatóság, Babák Péter, nemzetközi referens
Telefon: (1)4745131 e-mail: babak.peter@mkik.hu

"Atipikus munkavégzés a munka- és a magánélet egyensúlyáért"
2019-10-25 09:00 - 12:00 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
A munkaadóknak szóló atipikus foglalkoztatási workshopon a résztvevők új foglalkoztatási trendek megismerésén és a bennük rejlő lehetőségeken túl az alkalmazásukhoz szükséges szabályozásokról is többet tudhatnak meg, valamint kézhez kapják a „Munkáltatói kézikönyv az atipikus foglalkoztatásról” c. kiadványt és ingyenes munkajogi tanácsadáson is részt vehetnek!

Az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében megvalósuló rendezvény azért kerül megrendezésre, mert a munkavállalók részéről egyre gyakrabban jelenik meg igényként, valamely a tipikustól eltérő foglalkoztatási forma, mely a munkáltatók életébe is újdonságokat hoz. Az új foglalkoztatási trendek elterjedéséhez nem csak a munkáltatók nyitott hozzáállása szükséges, de fontos, hogy tisztában legyenek a kapcsolódó munkajogi kötelezettségekkel és szabályozásokkal is.

Előadók:
Dr. Porpáczy Ügyvédi iroda – munkáltatói kézikönyv az atipikus foglalkoztatásról
A munkajog területén kiemelkedő tapasztalatokkal bíró Dr. Porpáczy Ügyvédi Iroda szakemberétől hallgathatunk meg egy előadást az atipikus foglalkoztatás munkajogi feltételeiről. A projekt keretében készülő munkajogi kézikönyvből részletesen megismerhetjük az atipikus foglalkoztatási formákat, azok gyakorlati alkalmazását, valamint azt, hogy mely területekre kell különös gondot fordítani az ilyen fajta foglalkoztatás esetében. Az elméleti ismertetés mellett a munkáltatókat érintő legfontosabb területeket is kitérnek majd az előadásban, a kézikönyv pedig minden résztvevő számára elérhető lesz a workshopot követően.
Kis-Márton Adrienn, HR szakember, virtuális asszisztens szakértő
A vállalkozások mely területeken vehetik igénybe egy virtuális asszisztens szolgáltatásait, és milyen segítséget nyújthat a jelenlegi munkaerőpiaci helyzetben az ilyen típusú foglalkoztatás? Az előadásból megtudhatjuk!
Adrienn, az online irodáját 2012-ben nyitotta meg. Majd 2017-ben létrehozta a VAM (Virtuális Asszisztensek Magyarországon – VA szolgáltatást nyújtók) FB csoportot. Adrienn jelenleg is támogat virtuális asszisztensként hazai és nemzetközi vállalkozásokat. Emellett VA szakértő munkája során nagy hangsúlyt fektet a keresleti és a kínálati oldal folyamatos edukálására.
Szabó-Bálint Brigitta, PTE Közgazdaságtudományi Kar, Gazdálkodástudományi Intézet Szervezési és Vezetési Tanszékének tanársegédje
Miért lehet jó megoldás az atipikus foglalkoztatás a munkáltatónak és a munkavállalónak? Az előadásból megtudhatjuk, hogy melyek az új trendek a foglalkoztatásban, milyen újfajta munkavállalói igényekre kell felkészülnie a munkaadóknak. Megismerhetjük, hogy milyen előnyei vannak az új irányzatoknak a munkáltatókra és a munkavállalókra nézve, és milyen veszélyforrásokkal, akadályozó tényezőkkel kell számolnunk?
Bízunk benne, hogy részt tud venni a rendezvényen, ahol az előadásokat követően egy finom ebéddel is várjuk!
A rendezvényen való részvétel díjmentes, de előzetes regisztrációhoz kötött!
REGISZTRÁCIÓ
Pécsi CSAKPONT

Ipari konferencia az Egyesült Királyság határait érintő intézkedésekről a BREXIT után
2019-10-24 13:00 - 17:30 | Novotel Budapest Danube Hotel, Bem rakpart 33-34., Budapest, Pest, 1024, Magyarország
Az eseményen részt vesznek az Egyesült Királyság határokon átnyúló csoportjának tagjai és az Egyesült Királyság kormányzati szervezeteinek számos tapasztalt tisztviselője. A konferencia középpontjában az Egyesült Királyság EU-ból való kilépésének előkészítése áll a vámeljárások, az áruk, az élelmiszerek, az élő állatok, az állati termékek és a takarmányok, valamint a növények behozatala és kivitele vonatkozásában. Ezen túl kiterjed az Egyesült Királyság és a szomszédos országok közötti összeköttetésben lévő közlekedési infrastruktúrára gyakorolt hatásokra is.

Időpont: 2019. október 24.
Helyszín: Novotel Budapest Danube Hotelben, 1024 Budapest, Bem rakpart 33-34.

MEGHÍVÓ

Ipari konferencia az Egyesült Királyság határain végrehajtandó intézkedésekről a BREXIT után
2019-10-24 13:00 - 17:30 | Novotel Budapest Centrum, Zsolnay terem, Rákóczi út 43-45., Budapest, Baranya, 1088, Magyarország
A Brit Nagykövetség szervezésében 2019. október 24-én a Novotel Budapest Danube Hotelben kerül megrendezésre a BREXIT utáni teendőkről szóló konferencia Industry Conference on measures at UK borders after BREXIT címen.
A rendezvény angol nyelvű.
Program
13.00 Registration
13.30 Opening remarks and briefing about the state of negotiations from Ambassador Iain Lindsay
13.50 The Hungarian perspective from Ministerial Commissioner for Brexit Szabolcs Takács (TBC)
14.10 Q&A14.20 Coffee break
14.30 Border Delivery Group presentations

Customs applications and requirements
Procedures for high risk food/feed, animals, plants and other controlled goods
Transport requirements
Goods, product standards and regulations
Border security update

17.00 Q&A session and networking opportunity
17.30 Event ends
Industry Conference – measures at UK borders – INVITATION.

A részvétel díjmentes, de az előzetes regisztráció kötelező, melynek határideje október 21.

Kulturális Turizmus Európában
2019-10-24 - 2019-10-26 | Granada, Spanyolország
Idén 12. alkalommal kerül megrendezésre az ECTN Kulturális Turizmus Európában című konferenciája, mint a CHRISTA (Culture and Heritage for Responsible, Innovative and Sustainable Tourism Actions) Interreg Projekt záró rendezvénye.

A résztvevők megvitatják a kultúra, az örökség, a felelősségteljes és fenntartható turizmus legújabb trendjeit, beleértve az innovációt, a kreativitást és a kulturális turizmus termékfejlesztését.

A konferencia célja, hogy feltárja a kulturális és örökségi eszközökkel kapcsolatos fenntartható és felelősségteljes turizmusfejlesztés főbb kihívásait, kockázatait és lehetőségeit, valamint gyakorlati lépéseket javasol a kulturális turisztikai termékek fejlesztésére és népszerűsítésére. A téma magában foglalja a kultúra minden formáját, beleértve a kortárs kulturális kifejezéseket és a kulturális örökség minden formáját, továbbá a természeti örökséget.

Az előadók lehetőséget kapnak tapasztalatok bemutatására, jó gyakorlatok megosztására, részletes példák bemutatására és gyakorlati ajánlásokra a kultúra és az örökség értékeinek megőrzésére, helyreállítására, telepítésére és népszerűsítésére a fenntartható és felelősségteljes turizmusfejlesztés innovációival.

Bővebb információ a rendezvény hivatalos honlapján.

Kreatív ipari üzletember-találkozó Zágrábban
2019-10-24 - 2019-10-25
A b.creative olyan kulturális és kreatív szakemberek alkotta globális hálózat, amelynek célja a fiatal szakemberek összekapcsolása a világ minden pontjáról, hogy ösztönözze a kultúrák közötti együttműködést és motiválja a kreatív vállalkozói szellemet. A hálózat a Európai Unió Kreatív Európa programjának keretében alakult meg, melynek közel 2500 tagja van.

A b.creative egy olyan globális esemény, amely a kreatív szektor transzverzális természetére és annak társadalmi és gazdasági innovációjának előmozdítására fókuszál. A b.creative célja, hogy hidakat építsen a kreatív vállalkozáshoz kapcsolódó érdekelt felek sokszínűsége között, az üzleti, technológiai, tudományos, művészeti, kulturális és kreatív ágazatokból.
Ezen túlmenően Horvátországban a b.creative konferenciát a kreatív és kulturális iparágak finanszírozási lehetőségeivel nyitják meg. Bemutatják az Európai Beruházási Alap garanciaprogramját, valamint a pénzügyi mechanizmusokat és a finanszírozás megszerzésének lehetőségeit.A konferencia kiemeli a kreatív vállalkozói készség fő problémáit, továbbá konkrét megoldásokat és intézkedéseket keres a felelős politikai döntéshozók számára.

Időpont: 2019. október 24-25.
Helyszín: Zágrábi Kortárs Szépművészeti Múzeum

További információ: http://bcreativetracks.com/

Innovatív vállalkozások szellemitulajdon-védelme képzés - KamarAAkadémia
2019-10-21 13:00 - 17:00 | Pécsi Kereskedelmi Központ
Mikor van biztonságban az ötletünk? Hogyan igazodjunk el a szellemi tulajdonjogi lehetőségek tengerében? Mikor és milyen szerződésre van szükségünk ahhoz, hogy cégünk fejlesztései jogtiszták legyenek? Ilyen kérdésekre ad választ dr. Liber Noémi képzése.

Képzés célja:
A cél az, hogy mindazon vállalkozások és vállalkozók, akik innovatív tevékenységekkel, termékekkel, szolgáltatásokkal rendelkeznek, megkapják azon gyakorlati információkat, amelyek segítségével biztonságos és átgondolt módon tudjanak fejlődni, piacra lépni vagy épp új piacokat elérni.
A résztvevők választ kaphatnak az olyan kérdésekre, mint például:

milyen jogi ismeretekkel kell rendelkezni egy céges fejlesztés elindításához,
mely fejlesztési eredmények, termékek esetében, milyen szellemi tulajdonjogvédelmi forma vehető igénybe,
milyen jogi lehetőségek közül tudnak választani a cégek, fejlesztéseik hasznosítása esetén,
milyen stratégiai megfontolásokat kell egy innovatív vállalkozás működtetése során újra és újra tisztázni.

Előadó:
dr. Liber Noémi felsőfokú iparjogvédelmi szakértő, aki tíz éves tapasztalattal rendelkezik a szellemi tulajdonjog területén a megfelelő oltalmi formák és szerződések kiválasztásában, elkészítésében, továbbá az innovációmenedzsment során felmerülő jogi kérdések menedzselésében és megoldásában.

Képzés célcsoportja:

start-upok,
kutatás-fejlesztési tevékenységet végző vállalkozások,
olyan kis-és középvállalatok vezetői, amelyeknél a szellemi termékek oltalmazása, menedzselése és/vagy hasznosítása felmerülhet.

Képzés tematikája:

szellemi tulajdonjogi oltalmi formák, szerzői jog,
titoktartási megállapodások,
tárgyalási alapok,
innovációs szabályozási és szerződéses rendszerek (szellemi tulajdonkezelési szabályzatok, munkavállalói szerződések, licencia és átruházási szerződések stb. és fontos klauzulái)

Képzés óraszáma: 4 óra

Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából.

A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz, pogácsa) tartalmaz.

Regisztráció lezárult.

A képzés helyszíne: Pécsi Kereskedelmi Központ, 7625 Pécs, Majorossy Imre u. 36.
Időpont: 2019. 10. 21. 13:00 – 16:30
Jelentkezés határideje: 2019. október 17. 14:00

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Hozza el Ön is innovációját a Maker Fair-re!
2019-10-18 - 2019-10-20 | Róma, Olaszország
A Maker Faire Róma megnyitja az kapuit mindazon alkotóknak, KKV-knak, startupoknak és innovátoroknak, akik szeretnék megosztani kreativitásukat és széles körű közönséggel megismertetni munkájukat.

A Maker Faire Róma a Maker Faire európai kiadása. A szervezők célja, hogy Róma városát az innovációról szóló vita középpontjába helyezze, a digitális kultúra terjesztésével, valamint az integrált egyéni és kollektív vállalkozói szellem motiválásával.
A Maker Faire Róma ötvözi a tudományt, a sci-fiet, a technológiát, a szórakoztatást és az üzletet, hogy valami teljesen újat teremtsen. Ez egy olyan esemény, amely minden korosztály számára gondoskodik érdekességről. Olyan találmányok jelennek meg, amelyek a mindennapi problémák megoldásához, akár nagyban, akár kicsiben hozzájárulnak.

A Maker Faire Róma olyan esemény, amelynek célja, hogy a világ minden tájáról származó több száz projektre fordítsa a figyelmet, amik képesek a látogatókat a jövő felé orientálni.

A megjelenni kívánó innovátorok számára való felhívás 2019. június 24-ig nyitott.

További információ: https://2019.makerfairerome.eu/en/call-for-makers-en/

Az esemény időpontja: 2019. október 18-20.
Helyszín: Róma, Olaszország

Nemzetközi üzletember-találkozó fiatal vállalkozóknak
2019-10-18 - 2019-10-19
A Pordenone-Udine Kereskedelmi és Iparkamara, az Enterprise Europe Network és a Pordenone-Udine Fiatal Vállalkozók Bizottsága nemzetközi üzletember-találkozót szervez a „Business meets future” rendezvény keretein belül.

A kétoldalú üzleti tárgyalások azon fiatal vállalkozókat célozza meg akik aktívak, illetve komolyan érdeklődnek a következő témák iránt:

mezőgazdaság, élelmiszer és ital
dizájn, tervezés / bútorok
elektronika
Infokommunikációs technológiák
energia, környezetvédelem
ipari gyártás, robotika, automatizálás
vállalkozásoknak nyújtott szolgáltatások
egészség és jólét
turizmus és kereskedelem

A rendezvényen való részvétel ingyenes, de előzetes regisztrációhoz kötött.
A regisztráció 2019. július második felétől érhető el.

További információ: progetti.info@ud.camcom.it

Honlapelemző szakmai nyílt nap - KamarAAkadémia szervezésében
2019-10-17 13:00 - 17:00 | Pécsi Kereskedelmi Központ
A KKV-k számára az egyik leghatékonyabb marketing eszköz a weblap. De nem minden honlapból lesz vevőszerző gépezet. Sőt! Nem minden honlap jut el a potenciális érdeklődőhöz. Mi lehet az oka? Derítsük ki!

A rejtett hibák kinyomozására ad remek lehetőséget a Honlapelemző szakmai nyílt nap, melyen arra keressük a választ, hogy milyen építőelemek kellenek egy bevételszerző honlaphoz. A résztvevők személyre szabott tanácsadás keretében azt is megtudhatják a helyszínen, hogy weblapjuk mennyire marketing szemléletű, informatikailag mennyire felkészült és milyen esetleges változtatások szükségesek ahhoz, hogy a jövőben eredményesebb legyen.

Kiknek ajánlott a program?
Olyan cégeknek, vállalkozásoknak,

akik honlap frissítés előtt állnak.
akik nem elégedettek a jelenlegi honlap eredményekkel: nincs elég látogató, vagy megrendelés.
akik honlapkészítés előtt állnak, és szívesen vennének néhány szakértői javaslatot.

Miért éri meg eljönni?

Minden résztvevő személyre szabott Honlapelemezést kap, a helyszínen pedig lehetőség van személyesen konzultálni a szakértőkkel.
A Honlapelemzés objektív, nem elfogult. Nem csak a hibákat tárja fel, hanem megoldást is javasol.
A külsős szakértői szem észrevesz olyan rejtett hibákat is, amit a cégnél más nem, így hatékonyan fejleszt.
A szakemberek mögött rengeteg honlap elkészítése áll, így nagy rutinnal rendelkeznek, amit készek megosztani a résztvevőkkel.

Szakértők:
Szilágyi Tímea, marketing tanácsadó és szövegíró
Tímea sok weblapnak szerzett már érdekes és olvasmányos tartalmat. Kulcsrakész honlapszövegei figyelembe veszik az internetes szokásokat, a megrendelő igényeket, ráadásul úgy, hogy a vevő számára is unalom-mentes legyen.
Kontra István, informatikus, weblapszerkesztő
István hazai és külföldi tapasztalatokkal a háta mögött sok honlapnak varázsolt már megnyerő, új ruhát. Szakmai tapasztalatával és rutinjával olyan tudást rejt bele a honlapokba, amik hosszú távon a megrendelők javát szolgálják.

Program menete:

A regisztráció és a számla rendezése után bekérjük a honlap címet, amire vonatkozóan kéri a honlapelemzést.
A szakértők előzetesen elkészítik az elemzést, amit az előadás után személyesen vehetnek át a résztvevők.
Összesen 10 jelentkezést tudunk elfogadni.

Az előadás, első felében a marketing szakember röviden ismerteti azokat a szempontokat, amik alapján a honlapok górcső alá kerültek. Az egyes pontok során fény derül arra is, hogy milyen a jó honlap, és melyek azok a hibák, amiket a legtöbben elkövetnek. Szó esik majd azokról az egyszerű eszközökről, amelyek hatékonyak, ennek ellenére mégis kevesen használják ki azokat.
Az előadás második felében az informatikus szakember veszi sorra azokat az informatikai szempontokat, melyeket figyelembe vett az audit során. Szó lesz azokról a tipikus hibákról, amelyet sok kisvállalatnál tapasztalt. Ezekre mutat használható megoldásokat.
Az 1 órás előadás után a résztvevők átvehetik az elkészült honlapelemzést. Ezen kívül igény szerint, van lehetőségük konzultálni a szakemberekkel. (Minden résztvevő 20 perc személyes konzultációra jogosult az egyik szakembernél. Erre jelentkezni a helyszínen lehet.)
A várakozási idő alatt kávé és pogácsa várja a résztvevőket, ami egyben remek alkalom a kapcsolatépítésre.

Jöjjön el, és tegye gyorsítópályára honlapját! Regisztráljon most, a korlátozott férőhelyek miatt.
A jelentkezőket a jelentkezés sorrendjében tudjuk fogadni, a honlapelemzés elvégzéséhez legalább 2 hétre van szükség, ezért a jelentkezési határidőt kérjük figyelembe venni a jelentkezésnél.

A jelentkezés és honlapelemzés menete:

Regisztráció
Visszaigazoló e-mail és számla küldése a kamarától
Számla rendezése átatulással
Visszaigazolás a befizetésről a kamara részéről és a honlap linkjének bekérése

Regisztráció lezárult
A képzés helyszíne:
Pécsi Kereskedelmi Központ, 7625 Pécs, Majorossy Imre u. 36. RIC-terem
Időpont: 2019. október 17. 13:00 – 16:30
Jelentkezés határideje: 2019. szeptember 27.
A részvételi díj tartalmazza:
– honlapelemzést,
– közvetített szolgáltatásként büfészolgáltatást (kávé, ásványvíz)
Részvételi díj:

10.000.-Ft+Áfa/fő,
önkéntes kamarai tagvállalkozások munkatársai számára: 8.000.-Ft+Áfa/fő.
Amennyiben több KamarAAkadémia képzésre történik a jelentkezés, illetve egy vállalkozástól egy képzésre több fővel, úgy 1000.-Ft+Áfa/fő kedvezményt adunk a képzés díjából. A részvétel feltétele a rendezett kamarai regisztráció.
A részvételi díj közvetített szolgáltatásként büfészolgáltatást (kávé, ásványvíz) tartalmaz.

A képzéshez kapcsolódóan ajánljuk figyelmébe a másik KamarAAkadémiás képzésünket:
Vevőszerző reklámszövegek és a sikeres honlap titka

További KamarAAkadémiás képzéseink

További információ:
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu

Belga-Magyar üzletember találkozó
2019-10-17 08:00 - 2019-10-18 17:00 | Hotel Mercure Korona, Kecskeméti utca 14., Budapest, Magyarország
A Belga-Magyar üzletember találkozó október 17-18. napokon kerül megrendezésre a budapesti Hotel Mercure Koronában ( V. ker. Bp., Kecskeméti u. 14.).

A belga cégek a magyar ipar/kereskedelem különböző területein keresnek magyarországi forgalmazót, együttműködő cégkapcsolatot.
Résztvevők listája

További információ:
Ránky Edit, kereskedelmi tanácsos
budapest@awex-wallonia.com
T: +36 1 266 86 21

Üzleti napok Fehéroroszországban
2019-10-16 - 2019-10-18 | Gomel, Gomel, Fehéroroszország
A Fehérorosz Kereskedelmi és Iparkamara a Gomeli Regionális Végrehajtó Bizottsággal közösen idén 16. alkalommal szervezi meg a Gomeli Üzleti Napokat (2019. október 16-18.).

A Gomeli Üzleti Napok egy hatékony platform a közvetlen üzleti kapcsolatok létesítéséhez, az együttműködési stratégiák kidolgozásához, az üzleti fejlesztés aktuális kérdéseinek megvitatásához, a B2B tárgyalásokhoz és a tapasztalatcseréhez.
Hagyományosan a regionális végrehajtó bizottság elnöke, a külföldi diplomáciai képviseletek, a kereskedelmi és iparkamarák, az üzleti szövetségek, valamint a külföldi országok üzleti körének vezetői vesznek részt.

A tervezett témák között szerepelnek:

az üzleti életben bekövetkező trendek és innovációk,
a régiók közötti együttműködés fejlesztésében szerzett tapasztalatok,
a régiók imázsának népszerűsítésére szolgáló modern eszközök használata.

További információ:
Ivan Grom és Vera Filatova
+375 232 22 18 74
+375 232 22 18 45
e-mail: ves@ccigomel.by

Üzleti delegáció Izmirbe és Antalyába
2019-10-15 08:00 - 2019-10-18 17:00 | Pécsi Kereskedelmi Központ
Törökország dinamikusan fejlődő piacgazdaság, melynek szerkezetében az ipar és a szolgáltató szektor bővül a legdinamikusabban és adja a munkahelyek 73,3%-át, 2018-ban 2,6%-os volt a gazdasági növekedés. Izmir Törökország harmadik legnagyobb városa és Isztambul után a második legnagyobb kikötője. A város İzmir tartomány székhelye, az Égei-tenger partján, az İzmiri öbölben fekszik. Izmir tartomány Törökország második legjelentősebb kereskedelmi központja, és fontos ipari központ, az ország ipari termelésének 9,3%-át, exportjának 6,1%-át, importjának pedig 4,1%-át adja. Antalyát a Török Riviéra fővárosaként is emlegetik, gazdasága elsősorban a mezőgazdaságra és az idegenforgalomra épül. A Törökországba kiutazó üzleti delegáció célja az országok vállalkozói közötti együttműködési lehetőségek feltérképezése, új üzleti kapcsolatok kialakítása.

Célcsoport
Törökország iránt érdeklődő exportorientált cégprofilú vállalkozások, amelyek lehetőség szerint az alábbi területeken tevékenykednek:

idegenforgalom
mezőgazdaság, élelmiszeripar
vegyipar
vízügy és környezetvédelem
járműipar, gépipar
ICT
energiaipar

Tervezett programok

tájékoztató fórum a török üzleti lehetőségekről és üzletember-találkozó

* az Izmiri Kereskedelmi Kamarában
* az Antalyai Kereskedelmi és Iparkamarában
A kinti szervezők mindent megtesznek a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.
A tervezett szakmai program.

A szakmai programok nyelve az angol lesz, magyar tolmácsolás nem biztosított.

Jelentkezési határidő: 2019. szeptember 13.

Jelentkezés és bővebb információ
A jelentkezéshez az alábbiakban felsorolt 2 dokumentumot kitöltve, illetve a fenti nyilatkozatot aláírva 2019. szeptember 13-ig a szekeres@mkik.hu e-mail címre várjuk:

jelentkezési lap,
angol nyelvű cégprofil,
adatkezelési hozzájárulás.

A jelentkezést csak a 3 melléklet együttes megküldésével fogadjuk el.

Az üzleti delegáció minimum 7 cég érdeklődése esetén valósul meg, ezért kérjük, hogy foglalásukat csak visszajelzésünket követően véglegesítsék.

Kapcsolattartó: Szekeres Anna, e-mail: szekeres@mkik.hu, tel: (1) 474 5142

TSLA Expo autóipari kiállítás és üzletember találkozó
2019-10-11 | Jasionka, Lengyelország, G2A Arena Centrum Wystawienniczo, Jasionka, 36-002, Lengyelország
Az Enterprise Europe Network nemzetközi üzletember találkozót szervez a 2019. október 10-12. között megrendezésre kerülő TSLA Expo nemzetközi autóipari és logisztikai kiállítás és vásár keretein belül.

A kiállítás programjait kétoldalú üzleti megbeszélések egészítik ki és vezetett üzleti túrákat tartanak az érdekelt kiállítók és résztvevők számára.

További információ és regisztráció a TSLA Expo B2B Meetings 2019 hivatalos honlapján.

Magyar-ghánai gazdasági fórum és üzletember-találkozó
2019-10-09 09:30 - 13:00 | Bank Center Irodaház, Szabadság tér 7., Budapest, 1054, Magyarország
Magyarország Accrai Nagykövetségével együttműködésben a Ghánai Befektetési Központ Magyarországra látogató delegációjához kapcsolódóan a Magyar Kereskedelmi és Iparkamara Magyar-ghánai gazdasági fórum és üzletember-találkozót szervez.

A rendezvényen tájékoztatást adunk a kétoldalú gazdasági kapcsolatokról, valamint a kereskedelmi és befektetési lehetőségekről Ghánában.
A fórumot követően üzletember-találkozót szervezünk a magyar és ghánai vállalkozásoknak.

Program

9.30 – 10.00
Regisztráció

10.00 – 10.20
Köszöntők
Dr. Kiss Zoltán, elnök, Magyar Kereskedelmi és Iparkamara Afrika Tagozat
Békési Dávid, nagykövet-helyettes, Magyarország Nagykövetsége, Accra
H.E. Virginia Hesse, nagykövet, Ghánai Köztársaság Nagykövetsége, Prága (felkérés alatt)

10.20 – 10.35
A magyar-ghánai kereskedelmi kapcsolatok alakulása
Dr. Benes Károly, főosztályvezető, Afrika Főosztály, Külgazdasági és Külügyminisztérium

10.35 – 10.50
A HEPA szerepe a magyar-ghánai kereskedelmi kapcsolatok fejlesztésében
Hendrich Balázs, vezérigazgató, HEPA Exportfejlesztési Ügynökség (felkérés alatt)

10.50 – 11.20
Befektetési lehetőségek Ghánában
A Ghánai Befektetési Központ előadása

11.20 – 11.40
Kérdések és válaszok

11.40 – 13.00
Networking kávészünet és kétoldalú üzleti tárgyalások (előzetes online regisztrációhoz kötött a jelentkezési felületen)

Részvétel feltételei
Az előadások és az üzleti megbeszélések hivatalos nyelve az angol, tolmácsolás nem biztosított.
A rendezvényen való részvétel ingyenes, de előzetes online regisztrációhoz kötött.
A tárgyalópartnerekhez az online regisztrációs lap alján található táblázatban tudnak időpontot foglalni.
A férőhelyek száma korlátozott, ezért a jelentkezések beérkezési sorrendben kerülnek elfogadásra. Egy vállalkozás képviseletében maximum 2 fő vehet részt az eseményen.

Nyitott egyetem: ismeret-tudás-műveltség
2019-10-08 18:00 - 21:00 | PTE KPVK aula, Szántó Kovács János u. 1/B, Pécs, Baranya, 7633, Magyarország
A Nyitott egyetem következő adására október 8-án kerül sor.

Előadók:
Dr. Bajnok László: Koleszterincsökkentés: áldás vagy átok?
Dr. Mikó Éva: A humán bélflóra: barát vagy ellenség?

Az előadás időpontja: 2019. október 8. 18 óra
Helyszín: PTE Szántó Kovács János u. I/B. aula

Munkaerőpiaci és képzési fórum a kamarában
2019-10-08 13:00 - 16:00 | Pécsi Kereskedelmi Központ
A fejlődni képes és ezért tenni akaró munkavállaló aranyat ér – mondják sokan. De mit tehet ezért a munkaadó? Érdemes az alkalmazottak képzésére időt és pénzt áldozni? – Ha ehhez hasonló kérdésekkel már találkozott, ez a rendezvény Önnek szól!

A vállalkozások hatékonyságának és versenyképességének elsődleges tényezője a képzett és megfelelően motivált munkavállaló. Amíg ez nincs meg, nincs mire építeni. No de honnan érdemes elindulni? Mikor kezdjen el egy vállalkozás a munkaerőutánpótlással és az állomány fejlesztésével foglalkozni, s azt hogyan tegye? – E témával foglalkozva újabb és újabb kérdéseink merülhetnek fel, így rendezvényünkön szakértők és cégvezetők bevonásával ezekre keressük a választ, egyúttal munkaadói jó gyakorlatokat kívánunk bemutatni.
Nem titkolt szándékunk, hogy betekintést nyújtsunk a munkahelyi képzések világába, jobb rálátást biztosítsunk azok szerepére, fontosságára, valamint megvitassuk a sokak által feltett kérdést: valóban megtérül-e a munkavállalók képzésébe történő befektetés?

Rendezvényünkön a tanulók gyakorlati képzésében részt vevő vállalkozásokhoz egyéb okból is szólunk. A gyakorlati képzőhelyek NAV ellenőrzési tapasztalatait osztjuk meg szakértő és egy érintett vállalkozás bevonásával, valamint kamarai tanácsadónk egyéb fontos teendőkre hívja majd fel a jelenlévők figyelmét.
Hisszük, hogy érdemes a fiatalokkal foglalkozni, ezért érdekességképp beszámolunk a szakmák világversenyén tapasztaltakról, a magyar résztvevők sikereiről is.
A fentieken kívül az új üzleti partnert kereső, külpiacra lépésben gondolkodó, illetve, bővítéshez, beruházáshoz anyagi forrást kereső, esetleges likviditási gonddal küzdő vállalkozásoknak is szolgálunk hasznos tájékoztatóval a kamara illetékes kollégái részéről.

Az eseményen való részvétel ingyenes, de regisztrációhoz kötött. Kérem, részvételi szándékát az alábbi linkre kattintva jelezze:
JELENTKEZEM A RENDEZVÉNYRE

Jelentkezési határidő: 2019. október 7. (hétfő) 10:00 óra
Érkezésénél, kérjük, vegye figyelembe, hogy parkolni kizárólag a környékbeli utcákban lehet!

Részletes PROGRAM letölthető IDE kattintva.

Kapcsolódó anyagok, hasznos linkek:
„Munkahelyi képzések támogatása” szakmai támogató projekt weboldala
Segíthetünk? – Üzleti partnerkeresés
Segíthetünk? – Pénzügyi szolgáltatások

További információ:
Fülöp Attila
20/287-7736
fulop.attila@mkik.hu
Piacsek László
20/264-6668
piacsek.laszlo@pbkik.hu

Energiahatékonyság az iparban: Németországban és Magyarországon
2019-10-08 | Német-Magyar Gazdaság Háza, Lövőház u. 30., Budapest, 1024, Magyarország
A Német-Magyar Ipari és Kereskedelmi Kamara (DUIHK) 2019. október 8-án konferenciát szervez Budapesten „Energiahatékonyság az iparban, Németországban és Magyarországon” címmel, A konferencián német és magyar szakemberek tartanak előadásokat az ipari energiahatékonyság aktuális helyzetéről Magyarországon és Németországban.

A 2019. október 8-án megrendezésre kerülő konferencia első részében német szakemberek számolnak be az ipari energiahatékonyság aktuális helyzetéről és tendenciáiról Németországban.
A rendezvényen előadást tartanak továbbá magyar szakemberek is, akik az ipari energiahatékonyság hazai helyzetéről és az energetikai auditálási kötelezettségről és eddigi tapasztalatairól adnak áttekintést. A konferencia résztvevői megismerhetik ezen kívül egy magyar iparvállalatnak az energiafelhasználás csökkentésére tett intézkedéseit.
Emellett a konferencián olyan német vállalatok mutatják be innovatív termékeiket, megoldásaikat, amelyek üzleti kapcsolatokat, együttműködő partnereket keresnek Magyarországon:

Ipari tüzelő- és fűtőberendezések magas hőmérsékletű folyamathő-ellátáshoz, Classen Apparatebau Wiesloch GmbH
Napelemes rendszerek iparvállalatoknak, IPS-solar GmbH
Hőcserélők, hűtőtornyok (2 kW – 400 MW), Kelvion Germany GmbH
Kiberbiztonság, távfelügyelet, IoT, MB connect line GmbH

Füstgázanalizáló műszerek, Messtechnik EHEIM GmbH

Azon magyar érdeklődők számára, akik érdeklődnek a német vállalatokkal való együttműködés iránt, 2019. október 9-én ill. 10-én egyéni tárgyalásokat szerveznek.
A megbeszélésekre a magyar tárgyalópartner székhelyén kerül majd sor, a tárgyalásokra a transzfert, valamint igény esetén a tolmácsot a DUIHK biztosítja.
A német cégek tevékenységéről és a keresett együttműködésről a letölthető dokumentumban nyújtanak bővebb tájékoztatást, de részletesebb információkért, kérjük, látogassák meg a vállalatok honlapját is.
Dátum és helyszín:

Konferencia: 2019. október 8.
Helyszín: Német-Magyar Gazdaság Háza (1024 Budapest, Lövőház u. 30.)
Egyéni tárgyalások: 2019. október 9. és 10.
Helyszín: a magyar cégek székhelyén

A rendezvényen, valamint a tárgyalásokon való részvétel az érdeklődők számára ingyenes, de előzetes (kamaránk által visszaigazolt) regisztrációhoz kötött.

a német előadások szinkrontolmácsolással hangzanak el
a tárgyalásokhoz szükség esetén díjmentesen tolmácsot biztosítunk
jelentkezés az online jelentkezési lap kitöltésével vagy a letölthető programban található jelentkezési lap (faxon vagy elektronikus úton történő) visszaküldésével lehetséges.

Jelentkezési határidő

Egyéni tárgyalásokra (2019. október 9. és 10.): 2019. szeptember 23.
Konferenciára (2019. október 8.): 2019. október 4.

Brazil-Magyar és Mexikói-Magyar üzleti fórum
2019-10-06 - 2019-10-11 | Sao Paulo, Sao Paulo, Brazília
A Magyar-Brazil Gazdasági Vegyesbizottság 5. ülése 2019. október 7-8. között, a Magyar-Mexikói Gazdasági Vegyesbizottság 4. ülése pedig 2019. október 10-11. között kerül megrendezésre. A két rendezvényhez kapcsolódóan a HEPA Magyar Exportfejlesztési Ügynökség Nonprofit Zrt. Üzleti Fórumokat és B2B találkozókat szervez, melyekre ezúton tisztelettel meghívjuk Önt.

Felhívjuk szíves figyelmét, hogy a két eseményre a regisztráció külön-külön és egyben is biztosított.

Brazil-Magyar Üzleti Fórum
A Sao Pauloban, Brazília üzleti központjában rendezendő Brazil-Magyar Üzleti Fórumra és B2B találkozókra kiutazó magyar üzleti delegációt a Külgazdasági és Külügyminisztérium helyettes államtitkára vezeti. A rendezvény társelnöke Paulo Skaf, a Sao Paulo-i Gyáriparosok Szövetségének elnöke, a brazil üzleti szféra meghatározó személyisége.
Időpont: 2019. október 07.
Helyszín: Sao Paulo, Brazília
A rendezvény előre meghatározott ágazatokra fókuszál, így elsősorban az alábbi területekről várjuk a magyar cégek jelentkezését:

agrártechnológia,
egészségipar,
információ- és kommunikációs technológia,
digitális és okos város megoldások.

Az üzleti fórum és a B2B találkozók hivatalos nyelve angol! Tolmácsolást nem biztosítunk.
Tájékoztatjuk, hogy Brazíliába való belépéshez az utazás napjától számítva további 6 hónapig érvényes útlevéllel kell rendelkezzen a kiutazó személy.

Mexikói-Magyar Üzleti Fórum
A Mexikóvárosban rendezendő Mexikói-Magyar Üzleti Fórumra és B2B találkozókra kiutazó magyar üzleti delegációt dr. Ponevács-Pana Petra, a Külgazdasági és Külügyminisztérium helyettes államtitkára vezeti.
Időpont: 2019. október 10.
Helyszín: Mexikóváros, Mexikó
Az esemény további részleteiről, valamint az utazás pontos menetéről a regisztrációt követően tájékoztatjuk az érdeklődő cégeket.

Regisztráció:
Részvételi szándékát kérjük, hogy az alábbi linkre kattintva, a regisztrációs felület kitöltésével jelezze legkésőbb 2019. augusztus 26-án 16.00-ig: http://mailer.tradehouse.hu/form.php?f=3364f534f7

Felhívjuk szíves figyelmét, hogy az utazás, a szállás és a kint tartózkodás költségei a résztvevőket terhelik, valamint a ki- és átutazást a résztvevők egyénileg szervezik. A repülőjáratokkal és a szálláslehetőségekkel kapcsolatban a jelentkezők részére ajánlást biztosítunk.

További kérdés esetén, kérjük, forduljon hozzánk bizalommal a rendezveny@hepa.hu e-mail címen vagy a +36-1/810-1618-as telefonszámon.

KREACTIVITY – KREATÍV SZAKMÁK ÉS PÉCSI DIZÁJNEREK
2019-10-04 10:00 - 15:30 | TREZOR Rendezvényház, Király u. 11., Pécs, Baranya, 7621, Magyarország
A Pécs-Baranyai Kereskedelmi és Iparkamara EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében rendhagyó pályaorientációs rendezvényt szervez, melynek középpontjában a kreatív szakmák állnak.

A rendezvény célja, hogy a vállalkozás indítása, vagy karrierváltás előtt állók minél részletesebb képet kapjanak a Pécsett is elsajátítható kreatív ipari szakmákról és a kreatív vállalkozások. A kreatív ipar iránt érdeklődőknek figyelembe kell venniük milyen szakmára lesz igény hosszú távon, hol lehet jól keresni, miben tudja kifejezni önmagát a gyerek és mire lesz szüksége a szaktudáson kívül, hogy érvényesülni tudjon az adott területen?
A programok keretében az oktatási intézményekben tanulható kreatív szakmák interaktív, gyakorlati módon kerülnek bemutatásra és a résztvevőknek lehetősége lesz személyesen is találkozni számos pécsi dizájnerrel (P’Artisan, Design Patika stb. alkotói), akiktől első kézből tudhatják meg az egyes szakmák milyen lehetőségeket rejtenek számukra.
A rendezvény ideje alatt a Pécsi Család- és KarrierPONT és a Pécs-Baranyai Kereskedelmi és Iparkamara tanácsadói segítenek eligazodni a kreatív szakmák világában.
A rendezvényre szeretettel várunk minden érdeklődőt!
IDŐPONT: 2019. október 04. 10.00 – 15.00
HELYSZÍN: TREZOR Rendezvényház (7621 Pécs, Király u. 11.)
PROGRAM:
10:00 – 15:00 INTERAKTÍV SZAKMABEMUTATÓ KREATÍV WORKSHOP TALÁLKOZÁS PÉCSI DIZÁJNEREKKEL

KreActivity - Kreatív szakmák és pécsi dizájnerek
2019-10-04 10:00 - 15:00 | TREZOR Rendezvényház, Király u. 11., Pécs, Baranya, 7621, Magyarország
Kreatív és innovatív vállalkozást szeretnél? Milyen kreatív ipari szakmákban érdemes gondolkodnod? Hol képezheted magad? Milyen gyakorlati kérdésekkel szembesülsz a vállalkozás elindítása során?
A rendhagyó kreatív ipari szakmákat felvonultató rendezvényen kreatív workshopok keretében megismerkedhetsz a pécsi képzőintézményekkel és helyi dizájnerekkel egyaránt!

A Pécs-Baranyai Kereskedelmi és Iparkamara EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében rendhagyó programot szervez, melynek középpontjában a kreatív szakmák állnak.
A rendezvény célja, hogy a vállalkozás indítása, vagy karrierváltás előtt állók minél részletesebb képet kapjanak a Pécsett is elsajátítható kreatív ipari szakmákról és a kreatív vállalkozásokról. A kreatív ipar iránt érdeklődőknek figyelembe kell venniük milyen szakmára lesz igény hosszú távon, hol lehet jól keresni, miben tudja kifejezni önmagát a gyerek és mire lesz szüksége a szaktudáson kívül, hogy érvényesülni tudjon az adott területen?
A programok keretében az oktatási intézményekben tanulható kreatív szakmák interaktív, gyakorlati módon kerülnek bemutatásra és a résztvevőknek lehetősége lesz személyesen is találkozni számos pécsi dizájnerrel (P’Artisan, Design Patika stb. alkotói), akiktől első kézből tudhatják meg az egyes szakmák milyen lehetőségeket rejtenek számukra.
A rendezvény ideje alatt a Pécsi Család- és KarrierPONT és a Pécs-Baranyai Kereskedelmi és Iparkamara tanácsadói segítenek eligazodni a kreatív szakmák világában.
A rendezvényre szeretettel várunk minden érdeklődőt!
